b'\n_START_ARTICLE_\nEdward Said\n_START_PARAGRAPH_\nEdward Wadie Sa\xc3\xafd (arabiaksi: \xd8\xa5\xd8\xaf\xd9\x88\xd8\xa7\xd8\xb1\xd8\xaf \xd9\x88\xd8\xaf\xd9\x8a\xd8\xb9 \xd8\xb3\xd8\xb9\xd9\x8a\xd8\xaf\xe2\x80\x8e, Idw\xc4\x81rd Wad\xc4\xab\xca\xbf Sa\xca\xbf\xc4\xabd) (1. marraskuuta 1935 Jerusalem, Palestiinan brittil\xc3\xa4inen mandaatti \xe2\x80\x93 25. syyskuuta 2003 New York, New York) oli palestiinalaisyhdysvaltalainen kirjailija, kirjallisuusteoreetikko, kulttuurikriitikko ja palestiinalaisten oikeuksien ajaja. H\xc3\xa4n oli yksi t\xc3\xa4rkeimmist\xc3\xa4 postkolonialismin teorioiden luojista. Sen lis\xc3\xa4ksi h\xc3\xa4n oli tunnettu postmodernisti. H\xc3\xa4n oli my\xc3\xb6s Columbian yliopiston professori._NEWLINE_Edward Said syntyi Jerusalemissa. H\xc3\xa4nen is\xc3\xa4ns\xc3\xa4 oli palestiinalaistaustainen Yhdysvaltain kansalainen ja \xc3\xa4itins\xc3\xa4 palestiinalainen. Sek\xc3\xa4 h\xc3\xa4nen is\xc3\xa4ns\xc3\xa4 ett\xc3\xa4 \xc3\xa4itins\xc3\xa4 olivat uskonnoltaan protestantteja. Saidin tunnetuin teos on Orientalismi (1978)._NEWLINE_Edward Said kuoli leukemiaan 67-vuotiaana.'